天狼星係地球夜晚天上面最光嘅恆星，所以早喺戰國時代經已有古漢人觀察得到，例如屈原就喺《九歌·東君》當中講到「舉長矢兮射天狼」，以天狼星比喻位於楚國西北嘅秦國，而打後嘅北宋大文豪蘇東坡又有喺《江城子．密州出獵》提到「會挽雕弓似滿月，西北望，射天狼」，以天狼星嚟去比喻威脅北宋西北邊境嘅西夏。